b'\n_START_ARTICLE_\nVince Bellissimo\n_START_SECTION_\nUra\n_START_PARAGRAPH_\nBellissimo pelasi viimeisen juniorikautensa USHL-liigan Toledo Scarecrowsissa 2001\xe2\x80\x932002. H\xc3\xa4net valittiin kauden p\xc3\xa4\xc3\xa4tteeksi sarjan parhaaksi hy\xc3\xb6kk\xc3\xa4\xc3\xa4j\xc3\xa4ksi, ja h\xc3\xa4n sijoittui sarjan pistep\xc3\xb6rssiss\xc3\xa4 toiseksi tehty\xc3\xa4\xc3\xa4n 76 pistett\xc3\xa4 61 ottelussa. Florida Panthers varasi Bellissimon NHL:\xc3\xa4\xc3\xa4n vuoden 2002 varaustilaisuudessa 158. varauksena. Seuraavaksi kaudeksi h\xc3\xa4n siirtyi NCAA-yliopistosarjaan L\xc3\xa4nsi-Michiganin yliopiston joukkueeseen. Bellissimo pelasi lopulta yliopistosarjassa kolme kautta, ja siirtyi ammattilaiseksi yliopistokauden 2004\xe2\x80\x932005 j\xc3\xa4lkeen, kun teki loppukauden mittaisen sopimuksen AHL:n San Antonio Rampagen kanssa maaliskuussa 2005._NEWLINE_Syyskuussa 2005 Bellissimo teki kahden vuoden sopimuksen NHL-joukkue Carolina Hurricanesin kanssa. H\xc3\xa4n ei Carolinassa p\xc3\xa4\xc3\xa4ssyt pelaamaan, vaan pelasi farmissa sek\xc3\xa4 AHL:ssa ett\xc3\xa4 ECHL:ss\xc3\xa4. Kausi 2005\xe2\x80\x932006 meni osaksi AHL:n Lowell Lock Monstersissa ja ECHL:n Florida Everbladesissa, ja kauden 2006\xe2\x80\x932007 Bellissimo pelasi kokonaisuudessa ECHL:ssa._NEWLINE_Bellissimo siirtyi kaudeksi 2007\xe2\x80\x932008 Saksan DEL-liigaan ERC Ingolstadtin joukkueeseen. Saksassa Bellissimo oli DEL-liigan nelj\xc3\xa4nneksi eniten maaleja tehnyt pelaaja, kun h\xc3\xa4n viimeistei 55 ottelussa 31 maalia. SM-liigajoukkue KalPa hankki Bellissimon joukkueeseensa kaudeksi 2008\xe2\x80\x932009. H\xc3\xa4n sai potkut kuitenkin joukkueesta heikosti sujuneen alkukauden j\xc3\xa4lkeen marraskuussa. Loppukaudeksi h\xc3\xa4n siirtyi It\xc3\xa4vallan p\xc3\xa4\xc3\xa4sarjaan HC Innsbruckiin._NEWLINE_Bellissimo palasi kaudeksi 2009\xe2\x80\x932010 Saksan liigan Ingolstadtiin. Tammikuussa 2010 h\xc3\xa4n kuitenkin vapautettiin sopimuksestaan, ja h\xc3\xa4n siirtyi Seria A:ssa pelaavaan Asiagoon.'